OpenLLM-France/wikimedia huggingface dataset:
# Diski gant Jesus

| ◄ Asgre Jesus | Diski gant Jesus | Adsavidigez Jesus ► |
"Stourm an Tregont"
* 2.
* Ia, disket eta gant Jesus,
* E walc’h gant he oad prisiuz
* Holl bec’hejou ar Vretouned,
* Evit sort ha netra ebet.
* 3.
* Disket eta, en komz Jesus,
* An doare da veza eurus,
* Sentet euz he lezen bemde
* Krouet oc’h bet ’vit kement-se.
* 4.
* Kinnig a reer deoc’h-hu hirie
* Ar Bibl santel, komz hon Doue,
* He lennet ha pedet Jesus,
* Ganthan vefet eun deiz euruz.
# Baron Jaouioz

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Baron Jaouioz (1846)
* Baron Jaouioz (1867)
* Baron Jaouioz (1883)
# Barzhaz Breizh/1846/Ann Erminik

Oberennoù damheñvel pe handelvoù all zo ivez, gwelout An Erminig.
| ◄ Stourm ann tregont | Ann Erminik | Baron Jaouioz ► |
Ann deliou ’zigor enn dero
Kent evid digeri er fao ;
Bleiz a c’hed ann taro… — Osa ! skes ! skes ! Osa ! skes ! skes ! — Bleiz a c’hed ann taro ;
Deuz dek mervel a rai nao.
Iann ann tarv, ha Guillaou ar bleiz
A zo daou gillen, war va feiz :
Laou enn od zo’ c’hedal,
— Osa ! skes ! skes ! etc. Iannig o tont o neuial.
— Mar bevin fresk eo a glasket ;
Evid ann de na pezo ket :
Med kerniel hir lemmet,
— Osa ! skes ! skes ! D’ho tivouella, mar keret. —
Katellik fur, ann erminik A c’hoarze a-rez he zoullik : — Sellet peger soublik — Osa ! skes ! skes ! C’hoari Guillaou penn-toullik.
Guilaou penn-toullig a c’hoari, Paourik ! war vegik kerniel kri. Me gave d’in oa gwell… — Osa ! skes ! skes ! Gwell da zent ’vid he gerniel. —
Iann ia d’ann traon, Iann ia d’ann nec’h : — Ai-ta ! dao, Guillaou, war he lerc’h ! Difreiz vi evit-han, — Osa ! skes ! skes ! Skuiz eo, kamm eo ; te zo skan !
— Skuizet awalc’h e ma gan-in ;
Bremaig he reisionninn !
— Ao ! ao ! Iann-ar zaoz, tec’h !
— Osa ! skes ! skes ! Ma ann diaol braz war da lerc’h ! —
Prajou ho deuz-int tremenet,
Poazi ar geod hi ho deuz gret ;
Parkou deuz-int treuzet,
— Osa ! skes ! skes ! Na c’hreunio na kerc’h nag ed.
Na vronzo gwe el liorzao ;
Pikouz ar blun, ’vel gand ar glao.
Me garfe, ’m gwirione,
— Osa ! skes ! skes ! Osa ! skes ! skes ! Me garfe, ’m gwirione,
’N em dagfent ’nn eil egile !
# Barzhaz Breizh/1846/Al labourerien

Oberennoù damheñvel pe handelvoù all zo ivez, gwelout Al Labourerien.
| ◄ Kanaouen al levier | Al labourerien | Kanaouen ar belek forbannet ► |
Tostavit holl, Bretoned, da glevet eur gentel : War buhez al labourer eo bet great n’euz ket pell, Eur vuhez ha kriz poaniuz ; paouez na deiz na noz ! Hag a ren a galoun-vad, da vont d’ar baradoz.
Al labourer a labour, n’euz fors e pe amzer, Kouls dindan ar ienien ha dindan ann domder ; Pa vez erc’h, grizil, kurun, avel, glao, skourn, kazarc’h, Enn he bark, o labourat, daoubleget, hen gwelfec’h.
Al labourer zo gwisket peurvuia gant lien ; Na vez ket treset bemdeiz, evel ar vourc’hisien, He zillad zo truillennet, gand ann douar saotret, Re ker, a renk he gavout, a skop ouz he welet.
Dishenvel meurbed eo stad ar paourkeaz labourer, Dishenvel diouc’h stad ann dud pere a chom e ker : Re-ma ho deuz kik, pesked, ha bara gwenn bepret ; Al labourer tammou iod, bara seac’h, dour bervet.
Al labourer renk pea, pea e peb amzer, Pea tellou d’ar roue, peb bloaz, teir pe beder ; Ha pa renk pea he vestr, ma n’eo prest ann arc’hant, Foar a reer gand he zanvez ; aman ann nec’hamant !
Da bea c’hoaz en deveuz obidou d’ar person, Evel ma’z eo ar c’hustum, kement-se zo gwirion ; Rei ho c’hest d’ar veleien, aluzen d’an beorien ; Hag, evit na faziint ket, gwir d’he zervicherien.
Al labourer, goude-ze, a vezo tamallet ; Gand ann dud euz al lezen e vezo piz skarzet ; Euz he nebeud a vadou e vezo diouret Hag, he zanvez o vonet, n’euz ger da lavaret.
Ha mar c’hoarv d’ezhan konta he arc’hant a-wechou, Arc’hant en deuz dastumet gant kemend a boaniou, C’hoarzin a ra ar geriz oc’h hual anezhan, Ha, mar geller, he gigner, oc’h ober goab out-han.
Enn divez al labourer, baleet leac’h ma karo, E vezo drouk-prezeget, kalz tud hen disprijo ; Ha koulskoude, ma teufe da zonjal ann dud-ma : Diwar breac’h al labourer m’ar bed-holl o veva.
Setu hor buhez, siouaz ! hor buhez kriz meurbed ; Hor stad a zo truezuz hor stereden kaled ; Hor stad zo poaniuz meurbed ; paouez na deiz na noz ! Renomp-hi a galoun-vad da vont d’ar baradoz.
# Barzhaz Breizh/1846/Alan-al-Louarn

Oberennoù damheñvel pe handelvoù all zo ivez, gwelout Alan al Louarn.
| ◄ Drouk-kinnig Neumenoiou | Alan-al-Louarn | Bran ► |
Al Louarn barveg a glip, glip, glip, glip, glip er c’hoad ;
Goa konikled arall-vro ! lemm-dremm he zaoulagad !
Lemm he zent ha skanv he dreid hag he graban ru-goad ! Alan-al-Louarn a glip, glip, glip : argad ! argad !
Ar Vretoned a weliz o lemm’ ho c’hlavier wall,
Naren war higolen Breiz nemed houarnez ar Gall.
Ar Vretoned a weliz o vedi er c’hadir,
Naren gant filsier-strob nemet klezeier-dir ;
Ken-nebeud gwiniz ar vro ken-nebeud hor segal,
Nemet pennou-blouc’h Bro-zaoz ha pennou-blouc’h Bro-c’hall.
Ar Vretoned a weliz o vac’h el leur e louc’h,
Ken a lamme pellennou demeuz ar pennou-blouc’h ;
Ha ne ket gant fustlou prenn a vac’h ar Vretoned,
Nemet gand sparrou houarned ha gand treid ar virc’hed.
Eur iouc’haden a gleviz, iouc’haden ar peur-zorn
Adalek krec’h sant Mikel tre-beteg traon Elorn,
Adalek ti sant Weltas tre-beteg Penn-arbed ;
E pevar c’horn euz a Vreiz beet al Louarn meulet !
Beet kanmeulet al Louarn a amzer-enn-amzer !
Beet koun euz ar ganaouen, beet klemm ouz ar c’haner !
Neb a ganaz ar gan-ma na ganaz eur wech-all,
War zigare, siouaz d’ean ! dideotet gand ar Gall.
Hogen mar ’d eo dideotet n’ed eo ked digalon !
Digalon, mank ken-nebeud o saezi saez ann ton.
# Barzhaz Breizh/1846/Ann alarc’h

Oberennoù damheñvel pe handelvoù all zo ivez, gwelout An Alarc’h.
| ◄ Gwaz Aotrou Gwesklen | Ann alarc’h | Seizen Eured ► |
Eunn alarc’h, eunn alarc’h tre-mor,
War lein tour moal kastel Armor !
Dinn, dinn, daon ! dann emgann ! dann emgann ! Oh ! dinn, dinn, daon ! d’ann emgann a eann !
Neventi vad d’ar Vretoned !
Ha malloz-ru d’ar C’hallaoued !
Dinn, dinn, daon ! d’ann emgann ! d’ann emgann ! etc.
Erru eul lestr, e pleg ar mor,
He weliou gwenn gant han digor ;
Digouet ann otrou Iann endro,
Digouet eo da ziwall he vro ;
D’hon diwall doc’h ar C’hallaoued,
A vac’hom war ar Vretoned.
Ken a losker eur iouaden,
A ra d’ann od eur grenaden ;
Ken a zon ar meneiou Laz ;
Ha froen ha drid ar gazek c’hlaz ;
Ken a gan laouen ar c’hleier,
Kant leo tro-war-dro, e peb ker.
Deut eo ann heol, deut eo ann han ;
Deut eo endro ann otrou Iann !
Ann otrou Iann a zo potr mad ;
Ker prim he droad hag he lagad.
Lez eur Vreizadez a zunoz
Eul lez ken iarc’h evel gwin koz.
Luc’h a dol he c’hoaf pa ’n horell,
Ken a vrumenn ann neb a zell.
Pa c’hoari klenv, ker kre e zarc’h,
Ken a zaou-hanter den ha marc’h. —
— Darc’h ato, dalc’h mad, otrou duk,
Dao war ’nhe ! ai-ta ! bug-he ! bug !
Neb a drouc’h ’vel a drouc’hez-te,
N’en deuz otrou nemed Doue !
Dalc’homp, Bretoned, dalc’homp mad !
Arzao na true ! goad oc’h goad !
Iron Varia Breiz, skoaz da vro !
Fest erbedenner, fest a vo !
Dare’ ar foen ; piou a falc’ho ?
Dare’ ann ed ; piou a vedo.
Ar foen, ann ed, piou ho falc’ho ?
Ar roue gav gant-ha’ raio.
Dont a rai a-benn eur gaouad,
Gand eur falc’h arc’hant da falc’hat ;
Gand eur falc’h arc’hant er bro-ni,
Ha gand eur fals aour da vedi.
Mar plije gand ar C’hallaoued
Daoust hag int mank ar Vretoned ?
Mar plije gand ’nn otrou roue
Daoust hag hen eo den pe Zoue ?
Skrigna ra bleizi Breiz-izel,
O klevet embann ar brezel,
O klevet ar iou, a iudont :
Gand c’houez ar C’hallaoued a reont.
Enn henchou, e-berr a welour
O redeg ar goad evel dour,
Ken iei ru-glaou brusk ann houidi,
Hag ar wazi gwenn o neui.
Muioc’h a dammou goaf, e sklent,
Eged skoultrou goude barr-went ;
Ha muioc’h c’hoaz a benn-maro,
Eged e karneliou ar vro.
Potred Gall, elec’h m’a koueint,
Beteg deiz ar varn a c’hourvint ;
Beteg deiz ar varn hag ar fustl,
Gand ann Trubard a ren ar rustl.
Ann deveradur euz ar gwe,
Rai dour benniget war ho be !
Dinn, dinn, daon ! d’ann emgann, d’ann emgann !
Oh ! dinn, dinn, daon ! d’ann emgann a eann !
# Barzhaz Breizh

    Meur a embannadur zo eus Barzhaz Breizh er Wikimammenn.
* Barzhaz Breizh, embannadur kentañ (1839)
* Barzhaz Breizh, pevare embannadur (1846)
* Barzhaz Breizh, c’hwec’hvet embannadur (1867)
* Barzhaz Breizh, eizhvet embannadur (1883)
# Er boulom

| ◄ Er Bugul | Er boulom | Er vugulez ► |
| 1 Ma er boulom é korn en tan, élonla robidig ! élonla robida ! Ma er boulom é korn an tan, en é veg ur binpig vihan ! 2 Ha taul ha taul ean e houlen Petra vou hiniù d’er véren ? 3 Petra vou d’er véren hiniù ? Un tam kig moh zou e tariù ! 4 Un tam kig moh hag av’leu doar Petra zo huekoh ar en doar ? | 1 Ma ar boulom e korn an tan, élonla robidig ! élonla robida ! Ma ar boulom e korn an tan, en e veg eur c’hornig bihan ! 2 Ha taol ha taol hen a c’houlenn. Petra vo hizio da verenn ? 3 Petra vo da verenn hizio ? Eun tamm kig moc’h sall eo a vo ! 4 N’eus netra gwell war an douar, Kig mnc’h gand avalou douar. |
| 5 Ma er boulom é korn en tan, lonla, tou felala riden, arou deridera larida, aroufela larida, Ma ar boulom é korn en tan, é tennein ar e bimp vihan. 6 Ha taul ha taul e kemer poen, De houlen petra vou d’er goen. 7 Ur biligad ioud gineh tu Ha krannen vat ag en neu du. 8 Guel e vehé krampoeh uieu Pé sausis ha goedigenneu. | 5 Ma ar boulom e korn an tan, lonla, tou felala riden, arou deridera larida, aroufela larida, Ma ar boulom e korn an tan, o chacha war e gorn bihan. 6 Ha, taol ha taol, e kemer poan, da c’houlenn petra vo da goan. 7 Eur billigad yod gwiniz du, krienennet diouz an daou du. 8 Gwell e vefe krampoez viou, Pe zilzig ha gwadegennou. |
J. Le Bayon.
# Er gerig wen, traon ar mene

Oberennoù damheñvel pe handelvoù all zo ivez, gwelout Er gêrig wenn, traoñ ar menez.
| Er gerig wen, traon ar mene (breiz-izel) | Penaos gobér dohton ? (breiz-izel) ► |
* 1
* Er gerig wen, traon ar mene,
* Eman ma dous, ma c’harante…
* Tra la la la la, dirala,
* Tra la la la la !
* Tra la la la la, dirala,
* Tra la la la la !
* 2
* Eman ma dous, eman ma c’hoant,
* Eman ma holl gontantamant
* Tra la la, etc.
* 3
* Hanter kant nozvez ec’h on bet
* En toul he dor : ne ouie ket…
* Tra la la, etc.
* 4
* Na deu netra d’am c’honsoli,
* ’Met an alen eus he gwele…
* Tra la la, etc.
* 5
* ’Met an alen eus he gwele,
* A deu dre doullig an alc’houe…
* Tra la la, etc.
* 6
* Tri re voto am eus uzet,
* He digarez ne ouien ket !..
* Tra la la, etc.
* 7
* Tri re aral c’hoaz e uzin,
* ’Rok ma hellin kousket ganthi...
* Tra la la, etc.
# Er beurerion e Santès Anna

| ◄ En Enevadès d’er Huérhiès | Er beurerion e Santès Anna | D’em buhé ► |
Paris, er 17 a vis Méhuein 1838.
* Cheleuet-ni, perhinderion
* A za de Santès-Anna :
* Hou pet truhé doh peurerion
* Zo dastumet ama :
* Sellet, gùélet hun trebilleu,
* Allas ! n’en dès ket brassoh !
* Eid omb é ma ol er poénieu,
* El lehuiné zo eid oh !
* De vitin hol zo dihousket
* Ar ur gulé douç ha kaër ;
* Er peur ar en doar astennet
* A gousk idan en amzér !
* De greis-dé a pe son er hloh,
* Hou miren zo aleijet :
* Er peur, ma ne receu ghet-n-oh
* N’en devo miren erbet.
* D’er gouyan a pe gouéh en erh,
* É oh gusket tuem mad ;
* Er peur liès a gouéh hemb nerh,
* Sclasset èl un énevad !
* En tan én hou hulèd a splan ;
* Hou ty zo lan a duemdér :
* Ty er peur, hag é vehé clan,
* A zo ur hreuik distér.
* D’er sul, pe yet d’en overen,
* Hui a husk hou treu bràu !
* Hemb difforh, d’er sul èl aghen,
* Er peur a zo peur attàu !
* Én ilis memb, ô tra kalet !
* Eid omb èl eid oh kerclous,
* Pêl doh en autér forbannet,
* É omb avel tud kakous !
* Keih peur, aveit clask ha dameu,
* Pe yès a zor de zor,
* Er vugalé doh ou mameu
* Bean a guh é raug er paor !
* Er hi, pe za un dén pinhuik,
* Chomet don avel un oén,
* A harh, mar tostès un tamik,
* Avel inep d’ur fal zén.
* D’er peur, oh ! péh un tarh-kalon,
* Tremeinein ar en doar,
* Forhet a bep consolation
* Ha baiet ér glahar !
* Oh ! péh ur vuhé ankinus
* A stleij-ean bet é vé !
* Er marv ken huerhue d’en dud eurus
* Er hav-ean lan a joé !
* Er peur, én ær-zé ken eahus,
* N’en dès ké de nitra ;
* Én nean é crèd é vo eurus
* Ghet Jesus ha Maria !
* Én nean é huélo é Salvér,
* Èl d’on peur ar en doar ;
* Ar é bèn gronnet a splandér,
* Ur gurun a vo hemb par.
# Er c’henta mister glorius

Oberennoù damheñvel pe handelvoù all zo ivez, gwelout Er c’hentan mister glorius.
| ◄ Ar c’henta mister truezus | Er c’henta mister glorius | O Gwerc’hez Vari leun a druez ► |
* Er c’henta mister glorius,
* Kanomp meuleudi da Jezuz :
* Rak eus ar bez eo bet savet,
* Goude tri deiz ’vel ’n doa lâret.
* Diskan.
* Ni ho salud, steredenn vor,
* Mamm da Zoue, leun a enor,
* Gwerc’hez bepred, dor an Nenvou,
* Selaouit ouz hon pedennou.
* Jezuz, en eil mister a c’hloar,
* A zeu da guitaat an douar,
* Sevel a ra d’ar Baradoz,
* Eno eman ouz hon gortoz.
* En trede mister me a wel,
* Er sal war benn an ebestel,
* Ar Spered-Santel o tiskenn
* Da rei d’e nerz ha sklerijenn,
* D’ar pevare mister, Mari,
* E-kreiz ar joa, ar veuleudi,
* A zo douget, korf hag ene
* D’ar Baradoz gant an Aele(z).
* D’ar pempet e voe kurunet
* Mari hon Mamm gant an Drinded :
* En Nenv breman, dirak Doue,
* N’ankouna ket he bugale.
# Er c’hentan mister glorius

Oberennoù damheñvel pe handelvoù all zo ivez, gwelout Er c’henta mister glorius.
| ◄ Ar c’hentan mister truezus | Er c’hentan mister glorius | O Gwerc’hes Vari leun a drue (Memorare) ► |
* Er c’hentan mister glorius,
* Kanomp meulodi da Jezus :
* Zavet eo bet dimeus ar be,
* Herve e gomz, goude tri de.
* Diskan :
* Ni ho salud, stereden vor
* Mam da Zoue, leun a enor,
* Gwerc’hes bepred, dor an Envou,
* Chilaouet ouz hon pedenou.
* Jezus en eil mister a c’hloar,
* A deu da guitat an douar,
* Zevel a ra d’ar Barados ;
* Eno ema ouz hon gortos.
* En drede mister me a wel
* Er zâl war ben an Ebestel,
* Ar Spered-Zantel o tisken
* Da rei d’he nerz ha sklerijen.
* D’ar bevaret mister, Mari,
* E kreiz ar joa, ar veulodi,
* Korf hag ine a zo douget
* D’ar Barados gant an Elet.
* D’ar bempet e oe kurunet
* Mari hon Mam gant an Dreindet :
* En Env breman, dirak Doue,
* N’ankouao ket he bugale.
# Er fidélité d’ur règlemant a vuhé

| ◄ Penaus é téli er Verdér hum breparein de guemér en Habit | Er fidélité d’ur règlemant a vuhé | Eit gobér profession ► |
EL mé ma groeit er Règl ag en Urh a benigen eit tud ne vihue quet ér houvandeu, eit tud liessan sujet d’er ré-ral, ne verchan quet en amzér de sehuel nac en hani de monet de gousquet, en amzér d’ obér méditation, de oarnein er silance ; na ne gonzein quet a certæn penigenneu jaujabl doh er-ré en dès nerh d’ou gobér.
Mæs neoah ne zeliér quet na gobér na lezel en exerciceu-zé dré bennad, dré fantasi ; mæs quentéh èl ma vér receuet én Urh é téliér quemér ur règlemant a vuhé, hac en héli gùellan ma ellér. Ne zeliér quet neoah hum arrestein doh er règlemant-ce guet scrupul, rac n’oblige quet édan boén a behet erbet, èl er règl, mæs ne zeliér quet ehué el lezel dré fantasi, dré baresse.
É spècial, deliein e rant hum accoursein de guêrhet, d’obér pep-tra é presance en Eutru Doué, én ur obér tout eit é hloër.
# Na Gemeret ket Martoloded

Oberennoù damheñvel pe handelvoù all zo ivez, gwelout Na gemerret ket martolodo.
| ◄ Ar Martolod yaouank | Na Gemeret ket Martoloded | Nouel Berta ► |
* Tudo yaouank da dimezi,
* Tostaet aman m’ho kelennin.
* Mar dimeet, ’vel ma leret,
* N’ gemeret ket martoloded.
TRADUCTION. — Jeunes filles à marier, — Approchez ici, que je vous fasse la leçon. — Si vous vous mariez, comme vous le dites, — Ne prenez pas de matelots.
Chanté par Maryvonne le Flem, Port-Blanc.
# Na varvo ket !

| ◄ War an dolmen | Na varvo ket ! | Falz karantez ► |
D’an doktor A. Classe, evit beza roet d’in epad pemp bloa sikour soursiuz eur midisin mad ha dorn eur mignon kaloneg.
* Na varvo ket gouenn ar Vretoned
* A roïo c’hoaz kalz a dud vad
* A viro en emzer da zoned,
* Brud al ligne, enor ar gwad.
* Dalc’homp bepred da iez hon tadou.
* Stagomp d’ar vro neuz hon maget.
* Vel an dêro don en douarou,
* Griennomp ’ta, pennou kalet !
* Adarre an nevez amzer
* A c’hoarz en traoniennou Kerne.
* En oabl ken glas an Alc’houeder
* A gan gened ha bravente.
* An avel deuz Roc’h Trevezel
* Touez al lannou a vouskan
* Ma frij karantez Breiz-Izel
* Dre ar brugou hag ar balan.
* Na varvo ket en hor c’halonou
* Envor an amzer dremenet,
* Iudal a ra c’hoaz an hirvoudou
* Ha sonj ar poblou koz trec’het.
* Lezomp peb den da gerzout e hent
* Heb trubuill, heb aon na souez,
* Mez eun devez diskriniomp hon dent
* Ma teuer da noazout d’hon iez !
* Selaouet ’ta mouez ar c’hleïer
* Hentchet sioul gant ar goumoulen
* Leun a spi, karget a zouster,
* Seder, dudius ha laouen.
* An den paour a hed e vuhez
* Na c’houlen ket kalzik a dra
* Eun tamm iec’hed ha karantez
* Eur galonig, eun tamm bara !
* Na varvo ket war douarou Breiz,
* Ar c’hijou koz hag ar furnez.
* Ha difennomp gant kalon ha meïz
* Hon hêr ouz an doare nevez.
* Hor peadra zo war ar garrek
* Eun ti, eul liorz, hag eur c’hraou…
* Dalc’homp d’hor bro vel Breiziz gwiziek
* Ha miromp aneï dont en gaou.
* Na glevet-hu ket ar biniou
* O son e tal ar perzier kloz ?
* Ha na welet-hu ket ar bleuniou
* O varella girzier ar roz ?
* Ha na welet ket koëffou gwen
* Oc’h ebati war al leur vraz ?
* Na glevet-hu ket an abaden…
* Iouc’h ! tro d’an dro ! Breiziz zo c’hoaz !
* Na varvo ket gouenn ar Vretoned
* Rag ar baotred a denn d’ho mamm
* Bea vo en amzer da zoned
* Kalz mibien fur d’eur vro divlamm.
* Komzomp, Breiziz, gwir iez hon tadou
* An urz zo roët gant an Nenv.
* Dalc’homp d’hon giziou, d’hon dillajou
* Touomp chom holl feal ha krenv.
* Adarre an nevez amzer
* A laka ar gwad da virvi,
* Peb lapous a zeu telenner
* Evel peb trouz eur ganiri ;
* Barzaz a zo ebars peb kalon.
* Ha musc’hoarz war ar muzellou,
* El levenez, ni chommo breton,
* Peoc’h war bed d’an holl boblou !
# Nann, n’eus ket e Breiz

| ◄ Aotrou Sant Erwan, klevit | Nann, n’eus ket e Breiz | Betek ho tron en Nenvou Jan d’Ark ► |
* Diskan.
* Nann, n’eus ket e Breiz, nann, n’eus ket unan,
* Nann, n’eus ket eur sant evel sant Erwan. (2W)
* N’eus ket en Argoad, na mui en Arvor,
* Koulz ha sant Erwan ’vit an dud a vor.
* N’eus ket, nann, er vro ’vel ma lavarer,
* A vefe ken mat ’vit al labourer.
* N’eus ket kaeroc’h skouer d’an dud a lezen,
* Evit sant Erwan, skouer ar veleien.
* Ha d’ar beorien gaez, ha d’an dud a boan,
* Nann, n’eus ket gwelloc’h eget sant Erwan.
* N’eus ket eur chapel, e beder enni
* Gant mui a galon ’vit er Vinihi.
* Ma fell d’eoc’h an tu da gaout ho mennad,
* Pedit sant Erwan, ha pedit ervat.
* Pegen mat pedi, pa vez poan-spered,
* E-lec’h ma pedas ar sant binniget !
* Pegen brao pleustri an douar santel,
* Bet pleustret gwechall gant Sant Breiz-Izel !
* Eus a Gervarzin, stok d’ar Vinihi,
* Ez oa genidik Erwan Helouri.
* Eno e c’hanas eun devez hon Sant,
* Er bloaz daouzek kant tri hag hanter-kant.
* E-pad e vuhez eur skouer ’vit an holl,
* Bevomp eveltan, n’aimp ket da goll.
* D’e hanter-kant vloaz e varvas neuze,
* Hag a-denn-askell, d’an Nenv, e ene.
* N’en deus ket e Breiz, eun iliz ken kaèr
* Hag e Iliz-Veur e kêr Landreger.
* Evit sant Tual, hon tad binniget,
* Dre urz sant Erwan ez eo bet savet.
* Goude e varo e gorf archedet,
* En e Iliz-Veur a voe douaret.
* Eur bobl-tud, bemdez, adalek neuze,
* ’Zeuas war e vez da bedi Doue.
* N’eus bez, evit gwir, en defe gwelet
* Burzud war vurzud ken kaer c’hoarvezet.
* Yann V, dug a Vreiz, ’vit e enori
* ’gaeraas e vez d’Erwan Helouri.
* Ar bez dismantret ’kerz an Dispac’h Vras,
* ’Zo bet adsavet kaeroc’h ’get biskoaz.
* Sant Erwan e Breiz dre-holl zo brudet
* E Treger, Leon, Kerne ha Gwened.
* Ha gant pep rannvro, ’barz ar bez nevez,
* Lakaet he maen, gant joa, levenez.
* Ma n’eus ket eur sant evel sant Erwan,
* Kaeroc’h ’get e vez, nann, n’eus ket unan.
* E miz Mae bep bloaz ’vez eur pardon Kaer,
* Pardon sant Erwan e kêr Landreger.
* Neb a ya da Rom ar Ger-Veur gristen,
* War bez Per ha Paol lavar eur bedenn.
* Plijout d’hon Sant bras neb a fell d’ezan,
* A dle war e vez mont da zaoulina(n).
* Eomp, kristenien, betek Landreger,
* Ha ne gollimp ket, sur mat, hon amzer.
* Hag eur wech m’hon bo gant kalon pedet,
* A-berz sant Erwan e vimp selaouet.
* Bepred, da c’hortoz, pedomp sant Erwan,
* E pep lec’h, dalc’hmat ha kuit a ehan.
* Evel hon Tadou, int, tud a gredenn,
* Lavaromp d’ezan ’n eur gaer a bedenn :
* Aotrou sant Erwan patron Breiz-Izel,
* Beza treitour d’eoc’h !… nann, kentoc’h mervel !
# Na gemerret ket martolodo

Oberennoù damheñvel pe handelvoù all zo ivez, gwelout Na Gemeret ket Martoloded.
| ◄ Ar martolod iaouanc | Na gemerret ket martolodo | Nouel ► |
Tudo iaouanc da dimezi, Tosteit aman, m’ho kelennin.
 Mar dimeet, ’vel ma leret, N’ gemerret ket martoloded !
 N’ gemerret ket martolodo, Pe deuz a chagrin lod a pô.
 Pa ve groeg ’l labourer ’n e guele, Ve groeg ’r merdead war vale.
 Na pa deu ’n awel da c’houezan, ’Teu he c’halonic da ranna ;
 ’Teu he c’halonic da ranna, He goad ’n he goaziou da ienan.
 Dont ’ra tamm ha tamm da doull ann nor ; — « Oh ! gwassa bar tourmant a dior ! »
 Ma vijenn perc’henn da bemp cant scoet, Me a ouije piou da gemerred !
 « Ma vijen perc’henn d’eun danve braz, Neuze, ma mignon, me rafe ma choaz :
 « Na me a choazfe mab an ti mad, A ouije hac arad ha plommad ;
 « A ouije hac arad ha plommad, Ha ’bars en he graou ’vije zaout mad.
Guelet anezhan, ha noz ha de, Ha cousket ganthan euz ma c’hoste.
 Lec’h buhe ar paour-kès martolod A ve noz ha de ’n peril ann od ;
 A ve noz a de o torbilad, War daou damm plankenn o ruskellad.
Intanvez Peutite. — Kerbors.
# M’oc’h ador gant doujans

Oberennoù damheñvel pe handelvoù all zo ivez, gwelout M’hoc’h ador gant doujans.
| ◄ Kinnigomp ar sakrifis-man | M’oc’h ador gant doujans | Me ho salud, korf ma Salver ► |
* M’hoc’h ador gant doujans, o Doue kuzet,
* A chom aman gwir-mat en osti sakret ;
* Holl, d’anzav oc’h enni e pleg ma c’halon,
* Hep gortoz kompren eur mister ’zo ken do(u)n.
* Lagad, dorn ha genou a fazi ama,
* Met ’dal m’hoc’h eus komzet, me gred hep krena(n) :
* Penaos ne gredfen ket lavar Mab Doue ?
* Gwiroc’h ’vit e gomz n’eus ket eur wirione(z).
* Er groaz en em guzec’h ’vel Doue hepken ;
* Aman ez oc’h kuzet ’vel Doue ha den :
* C’houi, ma Salver Jezuz, C’houi eo koulskoude,
* Ha gant feiz al laer mat ho pedan ive(z).
* Gouliou ho korf sakr Tomaz o gwele ;
* Hep gwelout me ho kalv ma Mestr, ma Doue,
* Grit ma kresko em ene ar feiz bemdez,
* Koulz, vel an esperans, hag ar garantez.
* Osti a zegas sonj eus maro Jezuz,
* Bara leun a vuhez, d’am ene magus,
* Bezit c’houi ma bevans, ha grit d’am spered
* Kavout ennoc’h blaz mat, blaz Doue bepred.
* Pellikan truezus, ma Zad, ma Aotrou,
* Am gwalc’hit en ho kwad diouz ma fec’hejou :
* Eur strink hepken a c’hall gwalc’hi holl ar bed,
* A gement pec’hed a zo hag a zo bet.
* O Jezuz, d’am sellou breman goloet,
* Ar c’hoant ’m eus d’ho kwelout, grit ma vo torret ;
* Ho kwelout azezet e lein an Nenvou,
* Evel m’ho kwél eno ar Sent hon tadou. Amen.
# Na brasset-é, ô men Doué, hou puissanç

| ◄ Ni hou ç’ador, Hosti sacret | Na brasset-é, ô men Doué, hou puissanç | Pardon, ô men Doué ► |
* Na brasset-é, ô men Doué, hou puissanç !
* Én ur momand, ô péh un différanç !
* Er bara zou changet é corv divin Jesus,
* Hag er gùin zou changet [én e hoaid précius (bis).
* Ya, men Doué, me grèd guet assuranç
* É oh amen idan en apparanç
* Guet hou ç’ol majesté ha guet hou ç’ol pouvoér,
* Quer bras avel én nean [e oh ar en autér (bis).
* O tra souéhus, ô mistér admirabl !
* Péh caranté aveit tud miserabl !
* Mab Doué hum offr amen d’é Dad eid hur salvein,
* N’en dès nameit un Doué [e hel èl-cé cârein (bis).
* M’hou câr ehué, me Jesus amiabl,
* Me garehé hoah open bout capabl
* D’hou cârein hemb mesul hag hemb fin, me Salvér ;
* Mæs, allas ! me halon [en hum gav rai zistér (bis).
* Ol sænt, ælèd, ha hui, Gùérhiès Vari,
* Ah ! prestet d’ein hou calon, m’hou supli,
* Eit cârein me Jesus, un Doué a garanté,
* Hag épad en amzér [hag én éternité (bis).
* Recueil Pourchasse.